Diari Oficial de la Generalitat Valenciana


Sumari del DOGV 2060, del 05-07-1993 (1993/828575)

RESOLUCIÓ de 17 de maig de 1993, del Conseller d'Obres Públiques, Urbanisme i Transports per la qual aprova definitivament la modificació puntual en l'àmbit del Pla Parcial <<El Aramo>> del Pla General d'Ordenació Urbana d'Altea (Alacant)
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2060

Data del DOGV
:   05-07-1993

Secció del DOGV
:   ALTRES DISPOSICIONS

Número del document
:   1993/828575


Data del document
:   17-05-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 17 de maig de 1993, del Conseller d'Obres Públiques, Urbanisme i Transports per la qual aprova definitivament la modificació puntual en l'àmbit del Pla Parcial "El Aramo" del Pla General d'Ordenació Urbana d'Altea (Alacant).  
Vista la modificació puntual, en l?àmbit del Pla Parcial «El Aramo» del Pla General d'Ordenació Urbana del municipi d'Altea (Alacant).  
Antecedents de fet  
Primer  
L'Ajuntament d'Altea, en la sessió plenària de 21 d'octubre de 1992, va acordar-ne l'aprovació provisional, després de complir els tràmits d'aprovació inicial i d'exposició pública, mitjançant anuncis apareguts en el Butlletí Oficial de la Província i en un dels diaris de major difusió provincial.  
Segon  
La Comissió Territorial d'Urbanisme d'Alacant, en la sessió del dia 6 de febrer de 1992, va acordar suspendre la tramitació de l'expedient de referència «fins que es quantificossen les noves superfícies de les parcel·les afectades i fins que no es produís una disminució de les dotacions previstes en el pla parcial vigent».  
Tercer  
L'Ajuntament d'Altea, el 18 de gener de 1993, tramet una nova documentació per esmenar les objeccions indicades per l'esmentada Comissió. Aquesta nova documentació va ser aprovada en la sessió plenària municipal de 30 de desembre de 1992.  
Quart  
La documentació està integrada per la memòria descriptiva justificativa, estudis complementaris i plànols de l?estat actual i modificats.  
Cinquè  
L'objecte d'aquesta modificació és l'adequació d'un tram de la xarxa viària del Pla Parcial «El Aramo», polígon Mascarat, a la realitat existent, ja que aquest vial, que va servir de via auxiliar durant l'execució de l'autopista del Mediterrani, no es va fer totalment tal i com s'havia planificat. En conseqüència, es preveu en la modificació un reajustament de les superfícies de les parcel·les edificables, serveis i viari.  
Sisè  
La Comissió Territorial d'Urbanisme d'Alacant, en la reunió del dia 2 d'abril de 1993, va acordar emetre un informe favorable sobre l'aprovació definitiva de l?expedient de referència.  
Fonaments de dret  
Primer  
En el procediment seguit per a la tramitació d'aquesta modificació del Pla General d'Ordenació Urbana d'Altea, s'han observat els requisits i els tràmits exigits segons l'article 114, per remissió del 128. 1 del text refós de 1992, i els articles 125 al 130 del Reglament de Planejament, per remissió del 161.1 del mateix text legal. La documentació es considera suficient i adequada tenint en compte l'objecte de la modificació plantejada.  
Segon  
Les determinacions contingudes en aquesta modificació, després d'haver tramés l'ajuntament, el 18 de gener de 1993, la nova documentació que esmena l?observació indicada per la Comissió Territorial d'Urbanisme d'Alacant, es considera correcta, i queda justificat que la proposta plantejada no produeix una disminució de la superfície dotacional prevista en el pla parcial.  
Tercer  
El Conseller d'Obres Públiques, Urbanisme i Transports és l'òrgan competent per a l'aprovació definitiva d'aquest expedient, de conformitat amb el que estableix l'article 3.2 del Reglament dels òrgans Urbanístics de la Generalitat Valenciana, alyovat pel Decret 137/90, de 30 de juliol, del Consell de la Generalitat Valenciana, en relació amb l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/ 1992, de 26 de juny.  
Vistos els preceptes legals esmentats i la resta de disposicions aplicables, a proposta de l'Ajuntament d'Altea i d'acord amb el dictamen de la Comissió Territorial d'Urbanisme d'Alacant, resolc:  
Aprovar definitivament la modificació puntual en l?àmbit del Pla Parcial «El Aramo» del Pla General d'Altea (Alacant).  
Contra aquesta resolució, que esgota la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador de l?endemà de la notificació d'aquesta.  
Per a la interposició de l'esmentat recurs serà requisit imprescindible que, amb caràcter previ, el recurrent en- comunique a aquest òrgan la interposició. Tot açò de conformitat amb el que estableixen en els articles 57.2.f) i 58 de la Llei Reguladora de la Jurisdicció Contenciosa Administrativa de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga interposar qualsevol altre recurs que estime oportú.  
València, 17 de maig de 1993.- El Conseller d'Obres Públiques, Urbanisme i Transports: Eugenio Burriel de Orueta.